Projektas

|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL UKMERGĖS RAJONO IKIMOKYKLINIO UGDYMO ĮSTAIGŲ, SKYRIŲ, GRUPIŲ DARBO ORGANIZAVIMO VASAROS LAIKOTARPIU** |
|  |
| 2021 m. birželio d. Nr. |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021m. gegužės 31 d. sprendimu Nr. V-1259 ,,Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m., lapkričio 6 d. sprendimo Nr. V-2543 ,,Dėl ikimokyklinio ir priešmokyklinio ugdymo organizavimo būtinųjų sąlygų“ pakeitimo“, atsižvelgdama į Ukmergės rajono ugdymo įstaigų direktorių prašymus, sumažėjus vaikų skaičiui ikimokyklinio ugdymo grupėse vasaros laikotarpiu, Ukmergės rajono savivaldybės taryba n u s p r e n d ž i a:

1. Laikinai, 2021 m. liepos–rugpjūčio mėnesiais, leisti miesto lopšelių-darželių vadovams, atsižvelgiant į vaikų skaičių, pagal poreikį performuoti grupes ne trumpesniam kaip 2 savaičių laikotarpiui ir jų veiklą skirstyti taip: ugdomoji veikla – 4 val. per dieną, vaikų priežiūra ir užimtumas – 6,5 val. (budinčioje grupėje vaikų priežiūra – 7,5 val. ) per dieną.

2. Laikinai, 2021 m. vasaros laikotarpiu, leisti neteikti ikimokyklinio ir priešmokyklinio ugdymo paslaugų šioms ugdymo įstaigoms:

2.1. ,,Ryto“ specialiosios mokyklos ikimokyklinio ugdymo grupei – nuo liepos 1 d. iki rugpjūčio 13 d.;

2.2. Veprių mokyklos-daugiafunkcio centro ikimokyklinio ugdymo skyriui – nuo rugpjūčio 1 d. iki rugpjūčio 31 d.;

2.3. Veprių mokyklos-daugiafunkcio centro Sližių ikimokyklinio ugdymo skyriui – nuo rugpjūčio 1 d. iki rugpjūčio 31 d.;

2.4. Želvos gimnazijos ikimokyklinio ugdymo skyriui – nuo liepos 19 d. iki rugpjūčio 31 d.;

2.5. Želvos gimnazijos Žemaitkiemio skyriaus ikimokyklinio ugdymo grupei – nuo liepos 1 d. iki rugpjūčio 31 d.;

2.5. Vidiškių pagrindinės mokyklos ikimokyklinio ugdymo skyriui – nuo liepos 1 d. iki liepos 31 d.;

2.6. Senamiesčio progimnazijos Dainavos mokyklos-daugiafunkcio centro ikimokyklinio ugdymo grupei – nuo birželio 28 d. iki liepos 31 d.;

2.7. Senamiesčio progimnazijos Laičių pradinio ugdymo skyriaus ikimokyklinio ugdymo grupei – nuo liepos 1 d. iki liepos 31 d.;

2.8. Užupio pagrindinės mokyklos Pabaisko pagrindinio ugdymo skyriaus ikimokyklinio ugdymo grupei – nuo birželio 28 d. iki rugpjūčio 31 d.;

2.9. Deltuvos pagrindinės mokyklos ikimokyklinio ugdymo grupei – nuo liepos 19 d. iki rugpjūčio 31 d.;

2.10. Siesikų gimnazijos ikimokyklinio ugdymo grupei – nuo liepos 1 d. iki rugpjūčio 31 d.;

2.11. ,,Šilo“ progimnazijos priešmokyklinio ugdymo grupėms – nuo liepos 1 d. iki rugpjūčio 31 d.;

2.12. Užupio pagrindinės mokyklos priešmokyklinio ugdymo grupėms – nuo rugpjūčio 16 d. iki rugpjūčio 31 d.

3. Įpareigoti ugdymo įstaigų vadovus užtikrinti ikimokyklinio ir priešmokyklinio ugdymo organizavimo būtinąsias sąlygas.

4. Pavesti visoms ikimokyklinio ir priešmokyklinio ugdymo programas vykdančioms įstaigoms, dirbančioms vasaros laikotarpiu, laikinai teikti ikimokyklinio ir priešmokyklinio ugdymo paslaugas nutraukusių paslaugų teikimą įstaigų vaikams.

Savivaldybės meras

Projektą parengė

Švietimo, kultūros ir sporto skyriaus

vyriausioji specialistė Ramunė Bakučionienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO IKIMOKYKLINIO UGDYMO ĮSTAIGŲ,**

**SKYRIŲ, GRUPIŲ DARBO ORGANIZAVIMO VASAROS LAIKOTARPIU“**

**AIŠKINAMASIS RAŠTAS**

2021 m. birželio 2 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo 16 straipsnio 3 dalies 9 punktas.

**2. Sprendimo projekto tikslas ir esmė:**

Sprendimo projekto tikslas – racionaliai panaudoti ugdymo įstaigoms skiriamas lėšas, užtikrinant ikimokyklinio ir priešmokyklinio ugdymo paslaugų teikimą vasaros laikotarpiu.

Kiekvienais metais ikimokyklinio ugdymo įstaigų vadovai, siekdami užtikrinti ikimokyklinio ugdymo poreikio vasaros laikotarpiu tenkinimą, darbuotojų kasmetinių atostogų organizavimą, atlieka tėvų apklausą dėl vaikų darželio lankymo. Šiais metais taip pat atlikta tėvų apklausa, kuri parodė, kad vaikų, pageidaujančių lankyti ugdymo įstaigas vasaros laikotarpiu, sumažės.

Šiuo metu ugdymo įstaigas lanko 60-70 proc. visų rajono ugdytinių. Todėl mokyklos, kuriose yra daugiau nei viena grupė, performavo grupes atsižvelgdamos į Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021m. gegužės 21 d. sprendimą Nr. V-1157 ,,Dėl Lietuvos Respublikos sveikatos apsaugos ministro - valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 ,,Dėl ikimokyklinio ir priešmokyklinio ugdymo organizavimo būtinų sąlygų pakeitimo“. Pastebima tendencija, kad kasmet vasarą miesto darželius lanko vis daugiau vaikų nei ankstesniais metais. Taip yra todėl, kad ne visi tėvai gali atostogauti vasaros laikotarpiu, keičiasi atostogų trukmė – ugdytinių tėveliai kasmetines atostogas išnaudoja dalimis. Dėl šių aplinkybių bei dėl mokytojų kasmetinių atostogų organizavimo, vis sunkiau miesto darželiuose organizuoti darbą vasaros laikotarpiu. Todėl miesto lopšeliai-darželiai vasaros laikotarpiu nutraukti veiklos neplanuoja. Pasikeis tik veiklos organizavimas - ugdymas vyks 4 val., o likusią dienos dalį organizuojamas vaikų užimtumas ir priežiūra.

Užupio pagrindinė mokykla laikinai nutraukti veiklą planuoja nuo rugpjūčio 16 d. iki rugpjūčio 31 d. Mokyklos priešmokyklinio ugdymo grupių vaikų tėveliai pareiškė norą, kad vasaros laikotarpiu dirbtų viena grupė. Šioje ugdymo įstaigoje maitinimo paslaugą teikia VšĮ Bruneros, kuri nuo liepos mėnesio išleidžia virtuvės darbuotojus kasmetinių atostogų. Vaikų lopšelis-darželis ,,Buratinas“ sutiko teikti maitinimo paslaugą Užupio pagrindinės mokyklos priešmokyklinukams nuo liepos 1 dienos iki rugpjūčio 13 dienos. Vaikų lopšelio-darželio ,,Buratinas“ patalpose bus skirta patalpa Užupio pagrindinės mokyklos priešmokyklinukų maitinimo organizavimui. Pavalgyti vaikai ateis kartu su mokytoja. Maitinimas bus organizuojamas laikantis būtinųjų saugos sąlygų ir reikalavimų.

Atsižvelgdama į tėvų pageidavimus, Taujėnų gimnazijos ikimokyklinio ugdymo grupė dirbs visą vasarą.

**3. Šiuo metu galiojančios ir teikiamu projektu siūlomos naujos nuostatos (esant galimybei- lyginamasis variantas):**

**-**

**4. Sprendimui įgyvendinti reikalingos lėšos ir galimi finansavimo šaltiniai:**

**-**

**5. Priėmus sprendimą laukiami rezultatai, galimos pasekmės:**

Priėmus šį sprendimą ikimokyklinio ugdymo įstaigų vadovai galės lengviau planuoti darbuotojų kasmetines atostogas bei performuojant grupes laikytis reikalavimų dėl vaikų skaičiaus grupėse.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

**-**

**7.** **Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

-

**8.** **Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas- Sprendimo projekto numatomo teisinio reguliavimo poveikio vertinimas:**

Nepriėmus šio sprendimo kaimo vietovių ugdymo įstaigose teks išlaikyti įstaigų personalą, nors nebus grupes lankančių vaikų.

**9. Sekretoriatas priimtą sprendimą pateikia\*:**

Sprendimą pateikti Savivaldybės ugdymo įstaigoms, Švietimo, kultūros ir sporto skyriui.

**10. Aiškinamojo rašto priedai:**

-

Švietimo, kultūros ir sporto skyriaus

vyriausioji specialistė Ramunė Bakučionienė